CELEX: 32013R0624
Language: fi
Date: 2013-06-27 00:00:00
Title: Komission täytäntöönpanoasetus (EU) N:o 624/2013, annettu 27 päivänä kesäkuuta 2013 , neuvoston asetuksen (EY) N:o 32/2000 liitteen I muuttamisesta uuden GATTiin sidotun Amerikan yhdysvalloille myönnetyn muiden muualle kuulumattomien elintarvikevalmisteiden unionin tariffikiintiön osalta

28.6.2013   
            
            
               FI
            
            
               Euroopan unionin virallinen lehti
            
            
               L 177/21
            
         KOMISSION TÄYTÄNTÖÖNPANOASETUS (EU) N:o 624/2013,
   annettu 27 päivänä kesäkuuta 2013,
   neuvoston asetuksen (EY) N:o 32/2000 liitteen I muuttamisesta uuden GATTiin sidotun Amerikan yhdysvalloille myönnetyn muiden muualle kuulumattomien elintarvikevalmisteiden unionin tariffikiintiön osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon GATTiin sidottujen ja tiettyjen muiden yhteisön tariffikiintiöiden avaamisesta ja hoidosta, mainittujen kiintiöiden muuttamista tai mukauttamista koskevista yksityiskohtaisista säännöistä sekä asetuksen (EY) N:o 1808/95 kumoamisesta 17 päivänä joulukuuta 1999 annetun neuvoston asetuksen (EY) N:o 32/2000 (1) ja erityisesti sen 9 artiklan 1 kohdan b alakohdan ensimmäisen luetelmakohdan,
   sekä katsoo seuraavaa:
   
               (1)
            
            
               Neuvosto on hyväksynyt asetuksella 2013/125/EU (2) vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan unionin ja Amerikan yhdysvaltojen välisen kirjeenvaihtona tehdyn sopimuksen Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen myötä.
            
         
               (2)
            
            
               Euroopan unionin ja Amerikan yhdysvaltojen välisessä kirjeenvaihtona tehdyssä sopimuksessa määrätään eräisiin elintarvikevalmisteisiin sovellettavasta uudesta vuotuisesta tariffikiintiöstä.
            
         
               (3)
            
            
               Asetuksessa (EY) N:o 32/2000 säädetään sellaisten GATTiin sidottujen unionin tariffikiintiöiden avaamisesta ja hallinnoinnista, jotka on tarkoitettu käytettäviksi tulli-ilmoitusten päivämäärien kronologisessa järjestyksessä.
            
         
               (4)
            
            
               Tuotteiden alkuperän tarkastamiseksi olisi otettava huomioon Yhdysvaltojen toimivaltaisten viranomaisten toteuttamat valvontatoimenpiteet ja näiden viranomaisten myöntämä alkuperätodistus olisi vaadittava tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (3) 55–65 artiklan säännösten mukaisen tuonnin yhteydessä.
            
         
               (5)
            
            
               Asetus (EY) N:o 32/2000 on sen vuoksi tarpeen muuttaa kirjeenvaihtona tehdyssä sopimuksessa määrätyn uuden vuotuisen tariffikiintiön täytäntöönpanemiseksi.
            
         
               (6)
            
            
               Koska sopimus Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluettelossa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehtävä sopimus tulee voimaan 1 päivänä heinäkuuta 2013, tätä komission täytäntöönpanoasetusta olisi sovellettava samasta päivästä alkaen.
            
         
               (7)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 32/2000 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä kesäkuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 5, 8.1.2000, s. 1.
   
      (2)  EUVL L 69, 13.3.2013, s. 4.
   
      (3)  EYVL L 253, 11.10.1993, s. 1.
   
      LIITE
      Lisätään asetuksen (EY) N:o 32/2000 liitteessä I olevaan taulukkoon seuraava rivi:
      
         
                     ”09.0096
                  
                  
                     2106 90 98
                  
                  
                      
                  
                  
                     Muut muualle kuulumattomat elintarvikevalmisteet, Amerikan yhdysvalloille myönnetty kiintiö
                  
                  
                     1.7.–30.6.
                  
                  
                     1 550 tonnia
                  
                  
                     EA (1)
                         (2)
                     
                  
               
      
         (1)  Merkinnällä ’EA’ tarkoitetaan, että tavaroista kannetaan asetuksen (ETY) N:o 2658/87 säännösten mukaisesti määritettyä maatalouden maksuosaa.
      
         (2)  Tariffikiintiön soveltamisen edellytyksenä on Amerikan yhdysvaltojen toimivaltaisten viranomaisten asetuksen (ETY) N:o 2454/93 55–65 artiklan mukaisesti myöntämän alkuperätodistuksen esittäminen.”